કૌન બનેગા કરોડપતિ ચાલુ હોય ત્યારે દરેક ઘરમાં એ જ ચાલે અને શેરીમાં નીકળો તો પડઘા પડે અમિતાભ બચ્ચનનાં અવાજ નાં! ક્યારેક એક થી લઈને બબ્બે કલાક સુધીનાં હપ્તાઓ આવે અને હમણાં જ આવેલા ‘સુપર ૩૦’ થી પ્રખ્યાત એવા શિક્ષક આનંદ કુમાર જેવા હપ્તાઓ જ કૌન બનેગા કરોડપતિની જાન છે! અમિતાભ બચ્ચન પણ એકદમ ડાઉન ટુ અર્થ થઈને લોકો સાથે વાતો કરે, ઇન્વોલ્વ થાય, લોકો ફોન પર રીતસર ગાંડા કાઢે! કોઈ ફ્રેમ આપે તો કોઈ શાલ ઓઢાડે! કોઈ પગે લાગે તો કોઈ ઐશ્વર્યા રાય અને જયા બચ્ચન વિષે રમુજ કરે!